armvectores/hy_wikipedia_2023 huggingface dataset:
Միխայիլ Քարամյան

Միխայիլ Գևորգի Քարամյան (հունվարի 18, 1912(1912-01-18), Թիֆլիս, Ռուսական կայսրություն - հուլիսի 8, 1992(1992-07-08)), հայ խորհրդային անասնաբույծ, գյուղատնտեսական գիտությունների դոկտոր (1963), պրոֆեսոր (1965), ՀԽՍՀ բարձրագույն դպրոցի վաստակավոր գործիչ (1980)։


== Կենսագրություն ==
Մասնակցել է Հայրենական մեծ պատերազմի գործողություններին։ 1935 թ. ավարտել է Անդրֆեդերացիայի անվան անասնաբուծական անասնաբուժական ինստիտուտը։ 1946 թվականից աշխատել է նույն ինստիտուտում, 1952 թվականից՝ մանր անասնաբուծության ամբիոնի վարիչ, 1969-1974 թվականներին՝ գիտության գծով պրոռեկտոր։ Քարամյանի ղեկավարությամբ ու մասնակցությամբ մշակվել են հանրապետության խառնացեղ ոչխարաբուծության զարգացման գիտականորեն՝ հիմնավորված ուղիները, ստեղծվել ոչխարների բարձր մթերատու տիպեր՝ զանգեզուրյան, Լոռի-Փամբակի, հայկական կորիդել, բացահայտվել դրանց մսային, բրդային և ոչխարների մթերատվության ձևավորման օրինաչափությունները օնտոգենեզի ընթացքում։ Համահեղինակ է «Ոչխարաբուծություն» (1966) ուսումնական ձեռնարկի։ ԽՄԿԿ անդամ 1943 թվականից։


== Պարգևներ ==
«Պատվո նշան» շքանշան։


== Երկեր ==
«Ոչխարաբուծություն»։ Ուսումնական ձեռնարկ, (1966, համահեղինակ)։
Կադիկյուլա

Կադիկյուլա (էստ․՝ Kadiküla), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օրանիենբուրգ

Օբերկրեմեր (գերմ.՝ Oranienburg), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 41 810 մարդ (ըստ 2010 թվականի դեկտեմբերի 31-ի)։ Տարածքը կազմում է 162,23 կմ²։ Պաշտոնական կոդ՝ 12 0 65 256։
Կոմունան բաժանվում է 9 քաղաքային համայնքների։


== Արտաքին հղումներ ==
Պաշտոնական կայք


== Ծանոթագրություններ ==
Պեզճյան մայր վարժարան

Պեզճյան մայր վարժարան, մինչև 1830 թվականը՝ Գումգափուի մայր վարժարան, միջնակարգ (երկրորդական) դպրոց, հիմնել է Հովհաննես Կոլոտ Բաղիշեցի պատրիարքը 1715 թվականին՝ Կ. Պոլսի Սկյուտար թաղամասում։ Մինչև 1741 թվականը կոչվել է Ընծայարան։ Նպատակն էր պատրաստել եկեղեցու սպասավորներ, ուսուցիչներ։ Ունեցել է բարձրագույնի ծրագիր, կրոնին ու հայագիտական առարկաներին զուգընթաց դասավանդվել են «Յոթ ազատ արվեստներ», հունարեն, լատիներեն։ Վարժարանում թարգմանվել է գիտական, փիլիսոփայական, աստվածաբանական գրականություն։ Աստվածաբանական առարկաներից բացի, աշակերտները սովորել են հայոց լեզու, հայ ժողովրդի պատմություն, բանահյուսություն, ճարտասանություն, օտար լեզուներ, բնական գիտություններ։ Ուսանելու էին գափս Հայաստանի տարբեր վայրերից։ Շրջանավարտներից շատերը դարձել են կրոնական ու հասարակական նշանավոր գործիչներ (Հակոբ Բ Նալյան պատրիարք, Սահակ Ահագին Կեգեցի՝ ոչ պաշտոնական Ամենայն հայոց կաթողիկոսը 1756-1759 թվականներին, Սամուել Երզնկացի և ուրիշներ)։ 1741 թվականին Հակոբ Բ Նալյան պատրիարքը դպրոցը փոխադրել է Գումգափու՝ պատրիարքարանին կից և վերանվանել Մայր դպրատուն։ Հրավիրվել են նոր դասատուներ, լրացվել ու հաստատվել է վարժարանի կանոնադրությունը (արգելվել են ֆիզիկական պատիժները, սահմանվել աշակերտների և ուսուցիչների իրավունքներն ու պարտականությունները)։ Վարժարանի գրադարանը հարստացվել է հին ձեռագրերով ու մասնագիտական գրականությամբ։ 
1790 թվականին Միրիճանյան ամիրան Մայր դպրատանը հիմնադրել է տպարան։ 1826 թվականի հրդեհի հետևանքով այրվել են Ստամբուլի պատրիարքարանը, եկեղեցին ու Մայր դպրատունը։ Շենքերը վերակառուցելու արտոնություն է ստացել Պեզճյան Հարություն ամիրան։ 1830 թվականին, շինարարությունն ավարտելուց հետո, վարժարանը վերանվանվել է Պեզճյան մայր վարժարան։ Վերջինս պահպանել և շարունակել է Գումգափուի մայր վարժարանի ավանդույթները։ Ունեցել է 3 բաժին՝ աղքատ երեխաների դպրատուն, դպրության վարժոց, երաժշտանոց։ Վարժարանին կից բացվել է նաև ընծայարան՝ հոգևորականներ պատրաստելու համար։ Վարժարանը մեծ դեր է կատարել տարբեր մասնագիտությունների գծով ուսուցչական կադրեր պատրաստելու գործում։ Առանձնահատուկ ուշադրություն է դարձվել հայ և եվրոպական ձայնագրության ուսուցմանը։ 1840 թվականին վարժարանին կից բացվել է Լուսավորչական աղջկաց դպրոցը։ 1846 թվականին ստեղծվել է Ընթերցասիրաց ընկերությունը՝ կազմված Պեզճյան մայր վարժարանի շրջանավարտներից։ Վարժարանի ուսուցիչների (Հ. Ոսկան, Մ. Աղաթոն, Կ. Ութուճյան և ուրիշներ) ջանքերով ստեղծվել է մատենադարան (շուրջ 1000 ձեռագիր ու մատյան)։ 1858-1859 թվականի տարեշրջանում վարժարանն ունեցել է 264 աշակերտ, 20-րդ դարի սկզբին դարձել է երկսեռ։ Ներկայումս (2003) գործում է միջնակարգ դպրոցի ծրագրով, դասավանդվում են հայոց լեզու և կրոն, մնացած բոլոր առարկաների ուսուցումը թուրքերեն է։ Տարբեր ժամանակներում վարժարանում դասավանդել են Ղ. Աբրահամյանը, Գասպար դպիրը, Հ. Թոդյանը, Մ Չերազը, Հ. Հինդլյանը և ուրիշներ։
Ասպերգիլիոզ

Ասպերգիլիոզ, թռչունների, ավելի քիչ գյուղատնտեսական մյուս կենդանիների և մարդկանց վարակիչ հիվանդություն, որը բնորոշվում է շնչառական օրգանների և լորձաթաղանթների ախտահարմամբ։ 
Հարուցիչը քիմիական և ֆիզիկական ազդակների նկատմամբ դիմացկուն բորբոսասունկն է (Aspergillus funigatus, ավելի քիչ՝ A. flavus, A. niger)։ Ա. մեծ վնաս է հասցնում թռչնաբուծությանր (ճտերի անկումները հասնում են 50–90%)։ Ասպերգիլիոզի նկատմամբ զգայունակ են բոլոր թռչունները, հատկապես ճտերը։ Նկարագրված է նաև խոշոր եղջերավորների, ձիերի, խոզերի, ոչխարների, ճագարների և ծովախոզուկների ասպերգիլիոզ։ 
Հարուցիչը օրգանիզմ է թափանցում շնչառական և մարսողական ուղիներով։. Գաղտնի շրջանը տևում է 3–10 օր։ Ճտերի ասպերգիլիոզը ունի սուր բնույթ, իսկ մեծահասակ թռչուններինր՝ քրոնիկական։ Սուր ասպերգիլիոզի ժամանակ նկատվում է ընկճվածություն, ախորժակի անկում, ուժեղ ծարավ, թույլ և դժվար շնչառություն, հոսք քթի խոռոչից, աչքի լորձաթաղանթի բորբոքում, լուծ։ Քրոնիկականի ժամանակ նշված նշանները զարգանում են դանդաղ, թռչունները նիհարում են և սատկում։ Կաթնասունների ասպերգիլիոզի ժամանակ նկատվում է դժվար շնչառություն, հազ, հոսք քթից, երբեմն զարգանում է թոքերի էմֆիզեմա։ Ասպերգիլիոզ. ախտորոշում են էպիզոոտոլոգիական, կլինիկական, ախտանատոմիական տվյալներով և լաբորատոր հետազոտության արդյունքներով։ Բուժումը չի մշակված։  Ախտականխիչ միջոցառումներ են՝ պաշտպանել ձվերը բորբոսասնկերից, կենդանիներին չկերակրել բորբոսասնկերով վարակված, փտած կերով, հաճախակի ախտահանել գույքը և թռչնանոցները։
Ջանեթ Նապոլիտանո

Ջանեթ Էն Նապոլիտանո (անգլ.՝ Janet Ann Napolitano, նոյեմբերի 29, 1957(1957-11-29)[…], Նյու Յորք, Նյու Յորք, ԱՄՆ), ամերիկացի քաղաքական գործիչ, ԱՄՆ ազգային անվտանգության քարտուղար (2009-2013)։ 2012 թվականին ըստ Forbes ամսագրի աշխարհի 100 ամենաազդեցիկ կանանց ցանկում զբաղեցրել է 9-րդ հորիզոնականը։ Արիզոնայի նահանգապետ (2003-2009)։ 2013 թվականից Կալիֆոռնիայի համալսարանի նախագահ։ Ամերիկյան փիլիսոփայական ընկերության անդամ (2018)։


== Կենսագրություն ==
1979 թվականին ավարտել է Սանտա Կլարայի համալսարանը (Կալիֆոռնիա)՝ ստանալով քաղաքագիտության summa cum laude բակալավրի աստիճան և ընդունվել Phi Beta Kappa: 1983 թվականին Վիրջինիայի համալսարանի իրավաբանական դպրոցից ստացել է իրավաբանության դոկտորի աստիճան (J.D.): Ուսումն ավարտելուց հետո զբաղվել է իրավաբանական գործունեությամբ։
1993 թվականին Բիլ Քլինթոնը նրան նշանակել է Արիզոնայում ԱՄՆ դաշնային փաստաբան, իսկ 1999-2002 թվականներին գլխավոր դատախազ։ 2002 թվականին Նապոլիտանոն հաղթել է Արիզոնայի նահանգապետի ընտրություններում, իսկ 2006 թվականին վերընտրվել այս պաշտոնում։ Նապոլիտանոն հատուկ ուշադրություն է դարձրել կրթական խնդիրներին, ուսուցիչների աշխատավարձերի մակարդակին, ինչպես նաև պայքարել է ապօրինի ներգաղթի դեմ։
Եթե մինչև իր կառավարչական գործունեության սկիզբը պետական բյուջեի դեֆիցիտը կազմում էր մոտ մեկ միլիարդ դոլար, ապա մինչև 2006 թվականն այն արդեն ավելցուկային էր և կազմում էր մոտ 300 միլիոն դոլար։ 2005 թվականին Time ամսագիրը նրան դասել է ԱՄՆ-ի հինգ լավագույն նահանգապետների ցուցակում։
2008 թվականի վերջին Բարաք Օբաման հայտարարել է ԱՄՆ ներքին անվտանգության նախարարի պաշտոնում Նապոլիտանոյի նշանակման մասին։ 2009 թվականի հունվարի 20-ին Սենատը հաստատել է իր թեկնածությունը. նույն օրը հրաժարվել է Արիզոնայի նահանգապետի պաշտոնից։ Նա պաշտոնապես նոր պաշտոնում աշխատել է հաջորդ օրը` հունվարի 21-ից մինչև 2013 թվականի սեպտեմբերի 6ը։
2013 թվականի սեպտեմբերից Կալիֆոռնիայի համալսարանի նախագահն է։ Ինչպես նաև 2014 թվականից մշտական պայմանագրով աշխատում է Բերկլիի շրջանի Գոլդմանի հանրային քաղաքականության դպրոցում։ Ամերիկյան արվեստի և գիտությունների ակադեմիայի անդամ է (2015)։


== Պարգևներ ==
Պարգևատրվել է «Թոմաս Ջեֆերսոն» հիմնադրամի իրավագիտական մեդալով (2010)։


== Ծանոթագրություններ ==
Անպոչ երկկենցաղներ

Անպոչ երկկենցաղներ (լատ.՝ Anura կամ Salientia), երկկենցաղների դասի կարգ։ Հայտնի է մոտ 2100 տեսակ՝ միավորված 12 ընտանիքի, 176 ցեղի և 3 ենթակարգի մեջ։ Հայաստանում տարածված է 6 տեսակ՝ սիրիական սխտորագորտ, կանաչ դոդոշ, սովորական ծառագորտ, փոքրասիական ծառագորտ, լճագորտ և փոքրասիական գորտ. Տարածված են գրեթե բոլոր մայրցամաքներում։


== Արտաքին կառուցվածքը ==
Հասունի մարմինը կարճ է, լայն, պարանոցը վատ է արտահայտված։ Կերպարանափոխության ընթացքում պոչն անհետանում է։ Զույգ վերջավորությունները լավ են զարգացած, հետինները 2-3 անգամ ավելի երկար են առջևիններից և լավ հարմարված են թռիչքային տեղաշարժմանը։ Թմբկաթաղանթը զարգացած է։


== Կենսակերպ ==
Վարում են ցամաքային կամ կիսաջրային կյանք, որոշ տեսակներ ապրում են միայն ջրում։ Ցամաքայինները լինում են ծառաբնակ (ծառագորտեր) և գետնափոր։ Ծառաբնակների որոշ տեսակներ որսի հետևից ծառից ծառ կարող են թռչել 12 մ և ավելի։ Գետնափորները ցերեկները թաղվում են հողի մեջ՝ երբեմն հասնելով 75 սմ խորության։


== Նշանակություն ==
Օգտակար են. ոչնչացնում են վնասակար միջատներին, որոշ տեսակներ սնունդ են թռչունների և մի շարք մուշտակավոր կենդանիների համար։
Պյոտր Կուզնեցով

Անվան այլ կիրառումների համար տե՛ս՝ Կուզնեցով (այլ կիրառումներ)Պյոտր Միքայելի Կուզնեցով (Դարբինյան, սեպտեմբերի 2, 1895(1895-09-02), Նախիջևան, Երևանի նահանգ, Կովկասի փոխարքայություն, Ռուսական կայսրություն - 1938), բոլշևիկ բանվոր հեղափոխական, Անդրկովկասում խորհրդային ռեժիմի հաստատման աջակից, ԽՄԿԿ անդամ (1918)։


== Գործունեություն ==
Հեղափոխական գործունեությունն սկսել է առաջին համաշխարհային պատերազմի տարիներին։ Եղել է դեպոյի կուսբջջի քարտուղար։ 1919 թվականին ձերբակալվել է։ Դուրս գալով բանտից՝ Ալեքսանդրապոլում մասնակցել է Մայիսյան խռովությանը, որի պարտությունից հետո փոխադրվել է Բաքու, նշանակվել կոմունիստական ջոկատի հրամանատար և 11-րդ կարմիր բանակի զորամասերի հետ մտել Հայաստան։ Հակախորհրդային Փետրվարյան ապստամբության ժամանակ (1921) Ղարաքիլիսայում (հետագայում՝ Կիրովական, այժմ՝ Վանաձոր) երկաթուղային բանվորներից կազմակերպել է մարտական խումբ («Երկաթյա ջոկատ») և մասնակցել Բայազետի (Կամոյի) շրջանի ու Երևանի վերագրավմանը։ 1924-1927 թվականներին եղել է ՀԱՄԽ նախագահ, 1927 թվականին՝ ՀԿ(բ)կ Կենտկոմի քարտուղար։ 1928-1930 թվականներին և 1933-1936 թվականներին եղել է Անդրֆեդերացիայի արհմիությունների խորհրդի նախագահը, 1936 թվականից՝ ՀամԿ(բ)կ Կենտկոմին կից ՀԿ(բ)կ Կենտկոմի կուսակցական հանձնաժողովի քարտուղարը։ Եղել է ՀամԿ(բ)կ Անդրերկրկոմի բյուրոյի, ՀԽՍՀ և Անդրֆեդերացիայի ժողկոմխորհների ու կենտգործկոմների, ինչպես նաև ՀԱՍԿԽ-ի ու կենտգործկոմների, ՀԱՍԻ-ի ու Անդրարհմինխորհի կազմում։
Պարը քաղաքում (նկար, Ռենուար)

Պարը քաղաքում (ֆր.՝ Danse à la ville), ֆրանսիացի նկարիչ Օգյուստ Ռենուարի (1841-1919) նկարը՝ ստեղծված 1883 թվականին։ Պատկերի չափերը՝ 179.7 × 89,1 սմ, շրջանակի չափը՝ 205,5 × 115,2 սմ։


== Պատմություն և նկարագրություն ==
Ռենուարը պարի թեմային անդրադարձել է նաև նախկինում, օրինակ՝ «Պարահանդես Մուլեն դե լա Գալետում» (1876) կտավը, որում պատկերված են պարող բազմաթիվ զույգեր։ 1883 թվականին Ռենուարը ստեղծել երեք նկարներ, որտեղ նա անձնավորում է պատմությունը և կենտրոնանում է մեկ զույգի վրա՝ նրան նկարելով ամենայն մանրամասնությամբ։ Այդ նկարներն են՝ «Պարը քաղաքում», «Պար Բուժիվալում» և «Պարը գյուղում»։
Նկարում պատկերված կնոջ նախատիպը Սյուզաննա Վալադոնն է (Suzanne Valadon, իսկական անունը՝ Մարի-Կլեմենտինա Վալադոն), ով այն ժամանակ Ռենուարի բնորդուհին էր, հետագայում դարձավ հայտնի նկարչուհի, իսկ տղամարդու նախատիպը Պոլ Լոտն է (Paul Lhôte): Նա եղել է Ռենուարի մտերիմ ընկերը, արկածախնդիր, լրագրող և գրող։ Սյուզաննա Վալադոնն ու (ենթադրաբար) Պոլ Լոտը որպես բնորդ հանդես են եկել նաև «Պարը Բուժիվալում» նկարի համար։
1886 թվականից նկարի սեփականատերն էր ֆրանսիացի հավաքորդ Պոլ Դյուրան-Ռյուելը (Paul Durand-Ruel)։ 1978 թվականից այն եղել է Լուվրի հավաքածուի մաս և ցուցադրվել է Ժե Դե Պոմ ազգային պատկերասրահում (ֆր.՝ Jeu de Paume)։ 1986 թվականին նկարը տեղափոխվել է Օրսե թանգարան, որտեղ այն պահվում է ներկայում։


== Ծանոթագրություններ ==
Ճկղվիշի (Վանի շրջան)

Ճկղվիշի (վրաց.՝ ჭყვიში), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Վանից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 376 մարդ։


== Ծանոթագրություններ ==
Ցիրկունովսկի գյուղական խորհուրդ (Խարկովի մարզ)

Ցիրկունովսկի գյուղական խորհուրդ  (ուկրաիներեն՝ Циркунівська сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Ցիրկունովսկի գյուղական խորհրդում բնակվում էր 6359 մարդ։ Բնակավայրը զբաղեցնում է 58.64 կմ² տարածք։ Բնակչության խտությունը կազմում էր 108.44 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բհուբանեշվար

Բհուբանեշվար (հինդի՝ भुवनेश्वर, օրիյա՝ ଭୁବନେଶ୍ୱର, անգլերեն՝ Bhubaneswar ( արտասանություն)), քաղաք Հնդկաստանի արևելքում։ Հանդիսանում է Օդիշա (նախկինում՝ Օրիսսա) նահանգի վարչական կենտրոնը. ինչպես նաև խոշորագույն քաղաքը։ Քաղաքի անվանումն հնդկերենից թարգմանաբար նշանակում է «աշխարհի տիրակալ»։ Հարուստ է բազմաթիվ միջնադարյան տաճարներով և կոթողներով։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-07-19 at the Wayback Machine.
Դոբրիչի մարզ

Դոբրիչի մարզ (բուլղար․՝ Област Добрич), Բուլղարիայի քսանութ մարզերից մեկը, երկրի Հյուսիս-արևելյան տարածաշրջանում։ Մայրաքաղաքը Դոբրիչ քաղաքն է (մի ժամանակ կոչվում էր Տոլբուխին)։
Զորյանոե (ավան, Բելոպոլիեի շրջան)

Անվան այլ կիրառումների համար տե՛ս՝ ԶորյանոեԶորյանոե (ուկրաիներեն՝ Зоряне), ավան Ուկրաինայի Սումիի մարզի Բելոպոլիեի շրջանում։
2001 թվականի տվյալներով Զորյանոե ավանում բնակվում էր 143 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թունջուզ

Թունջուզ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Անցյալը (ֆիլմ, 2013)

«Անցյալը» կամ «Անցյալի գաղտնիքները» (ֆր.՝ Le Passé), ռեժիսոր Ասղար Ֆարհադիի կինոֆիլմը, որը բարձրացել է էկրաններ 2013 թվականին։


== Սյուժե ==
Իրանցի Ահմադը գալիս է Ֆրանսիա, որպեսզի ամուսնալուծվի իր կնոջից` Մարիից։ Նա ունի երկու դուստր մյուս ամուսնությունից։ Մարին հարաբերություններ ունի արաբ Սամիրի հետ, ում կինը գտնվում է կոմայի մեջ։ Մարիի դուստրը` Լյուսին հավանություն չի տալիս մոր ընտրությանը, հենց այդ պատճառով էլ չեն ստացվում նրանց հարաբերությունները։


== Դերերում ==
Բերենիս Բեժո՝ Մարի
Թահար Ռահիմ՝ Սամիր
Ալի Մոսաֆա՝ Ահմադ
Պոլին Բուռլե՝ Լյուսի
Սաբրինա Ուազանի՝ Նաիմա
Էլյես Ագյուի՝ Ֆուադ
Ժաննա Ժեստեն՝ Լեա
Բաբակ Քարիմի՝ Շահրիյար
Վալերիա Կավալի՝ Վալերիա


== Կարծիքներ ==
Ֆիլմը բարձր է գնահատվել քննադատների կողմից։ Rotten Tomatoes կայքում 133 կարծիքների հիման վրա ունի 94 % ընդհանուր գնահատական 10-ից  8,2 միջին միավորով։ Metacritic կայքում ֆիլմն ունի 85-ից 100 ռեյտինգ` 42 կարծիքի հիման վրա։ Փիթեր Թրևերսը տվել է ֆիլմին  3,5 գնահատական 4-ից։ Նա նշել է, որ, թեպետ ֆիլմի սյուժեն հիշեցնում է օճառային օպերա, Ֆարհադիի վարպետությունն ու իմաստալից մարդասիրությունը դուրս են գալիս մելոդրամայի շրջանակներից և հաղթահարում մշակութային սահմանները։  


== Պարգևներ և անվանակարգեր ==
2013՝ մրցանակ լավագույն կանացի դերի համար (Բերենիս Բեժո) և Անկախ մրցանակ Կաննի կինոփառատոնին։
2013՝ մասնակցություն Մյունխենի կինոփառատոնի մրցակցային ծրագրին։
2013՝ ԱՄՆ-ի կինոքննադատների Ազգային խորհրդի մրցանակ օտար լեզվով լավագույն ֆիլմի համար։
2013՝ «Սպուտնիկ» մրցանակի անվանակարգ լավագույն միջազգային ֆիլմի համար։
2014՝ «Ոսկե գլոբուս» մրցանակի անվանակարգ օտարալեզու լավագույն ֆիլմի համար։
2014՝ «Սեզար» մրցանակի 5 անվանակարգ` լավագույն ֆիլմ (Ալեքսանդր Մայե-Գյուի, Ասգար Ֆարհադի), լավագույն ռեժիսոր (Ասգար Ֆարհադի), լավագույն օրիգինալ սցենար (Ասգար Ֆարհադի), լավագույն դերասանուհի (Բերենիս Բեժո), լավագույն մոնտաժ (Ժյուլիետա Վելֆլինգ)։


== Ծանոթագրություններ ==


== Արտաքին հղումներ ==
Официальный сайт
«Прошлое»(անգլ.) ֆիլմը Internet Movie Database կայքում
««Прошлое»»(անգլ.) ֆիլմը Allmovie կայքում:
Հանցավոր Պետերբուրգը

«Հանցավոր Պետերբուրգը» (ռուս.՝ Бандитский Петербург), Անդրեյ Կոնստանտինովի 8 աշխատությունների («Փաստաբանը», «Դատավորը / Փաստաբանը 2», «Գողը / Լրագրող 2», «Հորինողը», «Սուտասանը / Հորինողը 2», «Կալանավորը», «Մենթ», «Աղբահանը») և այլ սցենարիստների 4 ուրիշ աշխատությունների հիման վրա նկարահանած ռուսական խուզարկուական հեռուստասերիալ։ Կազմված է 10 եթերաշրջանից, էկրաններին էր 2000-2007 թվականներին։
Հեռուստասերիալի սկզբնական երկու մասերի առաջին ցուցադրությունը տեղի է ունեցել 2000 թվականի մայիսին ռուսական ՆՏՎ հեռուստաալիքով։ Հետագայում բոլոր եթերաշրջանները հեռուստատեսությամբ բազմաթիվ անգամ հեռարձակվել են։ «Հանցավոր Պետերբուրգը» դարձել է ռուսական ամենահաջողակ և սիրված հեռուստասերիալներից մեկը։


== Արտաքին հղումներ ==
Ոչ պաշտոնական կայքը Archived 2015-11-21 at the Wayback Machine.
ստեղծման պատմությունը(չաշխատող հղում)


== Ծանոթագրություններ ==
Դրաակոնի պատկերասրահ

Դրաակոնի պատկերասրահ նաև Դրակոնի պատկերասրահ (էստ․՝ Draakoni galerii), Էստոնիայի արվեստի ամենահին պատկերասրահներից մեկը, որը հիմնադրվել է 1983 թվականին։
Գտնվում է հին քաղաք Տալլինի Պիկ փողոցի 18 հասցեում (Pikk tänav 18, Tallinn)
Սկզբնական շրջանում պատկերասրահը ենթարկվել է Էստոնիայի գեղարվեստի ֆոնդի Կենտրոնական (Ars) սրահին։
Իր գործունեության առաջին տարիներին պատկերասրահը հիմնականում իր ցուցահանդեսները նվիրել է էստոնիական Ազատ գծանկարիչների միության անդամների ստեղծագործությունների հետ ծանոթացմանը։
Որոշ ժամանակ պատկերասրահում ցուցահանդեսային գործունեությունը դադարեցվել է, և այն դարձել է գեղանկարչության, գրաֆիկայի և կերպարվեստի առարկաների վաճառատեղի։
2003 թվականից պատկերասրահում կրկին անցկացվում են էստոնական և արտասահմանյան նկարիչների ցուցահանդեսներ։ Պատկերասրահում տեղի են ունենում գեղարվեստական կրթության տարբեր ծրագրեր, ինչպես նաև իրականացվում են նկարների, գրաֆիկայի, լուսանկարչական աշխատանքների վաճառք։
Պատկերասրահի ներկայիս ցուցահանդեսային գործունեությունը հիմնականում կենտրոնացած է Էստոնական ժամանակակից արվեստի, գրաֆիկայի, լուսանկարչության, քանդակագործության և արվեստի ինստալյացիաների վրա։
Պատկերասրահը պատկանում է Էստոնիայի նկարիչների միությանը։
Պատկերասրահի նկուղային դահլիճում կա հնարավորություն ընդլայնելու ցուցահանդեսային գործունեությունը և իրականացնելու տարբեր համատեղ ծրագրեր՝ կապված գեղարվեստական ցուցահանդեսների հետ։
Պատկերասրահը մատուցում է գեղանկարչական ստեղծագործությունների բարձրորակ եզերապատման ծառայություններ։
Տան ճակատամասը, որտեղ գտնվում է պատկերասրահը, ներառվել է Էստոնիայի մշակույթի հուշարձանների պետական գրանցման մատյանում.
Դրաակոնի պատկերասրահի սեփականատեր Էլին Քարդի խոսքերով շենքն ունի բարդ շինություններ և որոշ ցուցահանդեսներ կորցնում են իրենց ազդեցությունը դիտողի վրա այն պատճառով, որ արվեստագետները հաշվի չեն առնում այն սրահների ընդհանուր տպավորությունը, որտեղ նրանք տեղադրում են իրենց գործերը։


== Ծանոթագրություններ ==
Աստերոիդների ցանկ (318401-318500)

Աստերոիդների ցանկ (318301-318400)  • Աստերոիդների ցանկ  • Աստերոիդների ցանկ (318501-318600)
 Աստերոիդների ցանկ (318301-318400)  • Աստերոիդների ցանկ  • Աստերոիդների ցանկ (318501-318600)
Սալ սյուր լ՛Էր (կանտոն)

Սալ սյուր լ՛Էր (ֆր.՝ Salles-sur-l'Hers), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 1814 մարդ էր։Կանտոնի համարը 1129 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պարզ նախադասություն

Պարզ նախադասություն ամփոփ միտք արտահայտող, մեկ ստորոգումով դրսևորվող նախադասություն։ Կառուցվածքային հիմնական տարրերն (բաղադրիչները) են գլխավոր ու երկրորդական (որոշ կառույցներում՝ գերադաս ու ստորադաս) անդամները։ Գլխավոր անդամներն են ենթական ու ստորոգյալը, երկրորդական են լրացման դերով հանդես եկող անդամները՝ որոշիչը, հատկացուցիչը, բացահայտիչը, խնդիրներն ու պարագաները։
Պարզ նախադասությունը կառուցվածքային երկու հիմնական տեսակի է բաժանվում՝ երկկազմ և միակազմ։ Երկկազմ նախադասության մեջ գործող կամ եղող առարկան ու նրան վերագրվող հատկանիշը կարող են ունենալ կամ ունեն իրենց քերականական արտահայտությունը։ Օրինակ՝ Նայելով Աթենքի սքանչելի կոթողներին, ես տեսնում էի միայն Անին (Ավ. Իսահակյան)։ Երկկազմ նախադասությունների երկու բևեռների փաստացի արտահայտությունը պարտադիր չէ. դրանցից մեկը կարող է չգործածվել կամ զեղչվել. Մեքենաբար, անգիտակցորեն մխրճվեց հոսող բազմության մեջ (Ավ. Իսահակյան)։
Միակազմ նախադասության մեջ գործող կամ եղող առարկան ու նրան վերագրվող հատկանիշը չունեն կամ չեն կարող ունենալ քերականական արտահայտություն։ Օրինակ՝ Անձրևում է։ Մթնեց։
Պարզ նախադասությունը կարող է լինել համառոտ և ընդարձակ։ Պարզ համառոտ նախադասությունը կազմված է միայն գլխավոր անդամներից՝ ենթակայից ու ստորոգյալից։ Պարզ ընդարձակ նախադասության կազմում առկա են նաև լրացումներ՝ երկրորդական անդամներ։
Հնչերանգային կաղապարով և հաղորդման նպատակադրումով լինում են՝ պատմողական, հարցական, բացականչական, հրամայական (հորդորական) տարատեսակներ։


== Աղբյուրներ ==
Ս. Աբրահամյան, Ժամանակակից հայերենի քերականություն, Երևան, 1975։
Հ. Պետրոսյան, Հայերենագիտական բառարան, Երևան, 1987։
Գոլուբիևիչի (գյուղ, Կոմպանեևսկի շրջան)

Անվան այլ կիրառումների համար տե՛ս՝ ԳոլուբիևիչիԳոլուբիևիչի (ուկրաիներեն՝ Голубієвичі), գյուղ Ուկրաինայի Կիրովոգրադի մարզի Կոմպանեևսկի շրջանում։ Բնակավայրը նախկինում նաև անվանվել է Լենինսկոե։
2001 թվականի տվյալներով Գոլուբիևիչի գյուղում բնակվում էր 274 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պ

Պ, պ (անվանում՝ պէ), հայկական այբուբենի 26-րդ տառը։ Թվային արժեքը՝ «800»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդում ներկայացված է՝

մեծատառ՝ «Պ».  U+0549
փոքրատառ՝ «պ». U+0579


== Բրայլով ներկայացումը ==


== Ծանոթագրություններ ==
Բուն շրջան (Այովա)

Անվան այլ կիրառումների համար տե՛ս՝ Բուն շրջան (այլ կիրառումներ)Բուն շրջան (անգլ.՝ Boone County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.481 կմ² է, բնակչությունը՝ 26.306 մարդ (2010 թ. տվյալներով)։ Շրջկենտրոնն է Բուն բնակավայրը։ Կազմավորվել է 1846 թ.։
Մենկոնիկո

Մենկոնիկո (իտալերեն՝ Menconico), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 437 մարդ (2008 թվական)։ Խտությունը կազմում է 15 մարդ/կմ²։ Տարածքը 28 կմ² է։ Փոստային ինդեքս՝ 27050։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0383 574001


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պետր Նեչաս

Պետր Նեչասը (չեխ․՝ Petr Nečas, նոյեմբերի 19, 1964(1964-11-19), Ուհերսկե Հրադիշտե), Չեխիայի Հանրապետության իններորդ վարչապետը (2010 թ.) և Քաղաքացիական Դեմոկրատական Կուսակցության առաջնորդը։ Նեչասը պաշտոնը ստանձնել է 2010 թ. հունիսի 28-ին երդման արարողությամբ։ Մինչև 2013 թ. հուլիսի 10-ին։


== Ծանոթագրություններ ==
Մեծ խնձոր

Մեծ խնձոր (անգլ.՝ «The Big Apple»), Նյու Յորքին տրվող ամենահայտնի մականունը։ Ծագել է 1920-ական թվականներին։


== Անվան առաջացում ==
Կա անվան առաջացման երեք վարկած.

Լեզվաբան Բարի Պոպիկի և Միսսուրիի համալսարանի պրոֆեսոր Ջերալդ Կոենի անցկացրած հետազոտությունների համաձայն՝ անվանումն առաջացել է 1920-ական թվականներին։ Նրա տարածմանը նպաստել է «New York Morning Telegraph» թերթի մարզական մեկնաբան Ջոն Ֆիցջերալդը, ով առաջին անգամ օգտագործել է այդ անվանումը թերթի՝ 1921 թվականի մայիսի 3-ի համարում։ 1924 թվականի փետրվարի 18-ին «Մեծ խնձորի շուրջ» անվանումով սյունակում մեկնաբանել է, որ արտահայտությունը լսել է Նոր Օռլեանում։ Ձիերը սիրում են խնձոր, իսկ ձիարշավները Նյու Յորքում ժոքեյների խոսքերով «մեծ խնձոր» են։
Մեկ այլ վարկածի համաձայն՝ արտահայտությունն առաջացել է ջազային երաժիշտների շրջանում, որտեղ տարածված է եղել հետևյալ ասացվածքը. «Հաջողության ծառին շատ խնձորներ կան, բայց եթե քեզ հաջողվել է նվաճել Նյու Յորքը, ապա քեզ բաժին է հասել մեծ խնձոր»։
1930-ական թվականներին գոյություն են ունեցել «Մեծ խնձոր» անվանումով երգ և պար։
1940-1950-ական թվականներին մականունն օգտագործել է լրագրող, ռադիոհաղորդավար Ուոլթեր Ուինչելը։
Բրայթոն Բիչի նյույորքյան էքսկուրսավարները ասում են, որ Նյու Յորքի կապը խնձորի հետ առաջացել է այն ժամանակ, երբ ներգաղթյալների տնկած առաջին ծառը, որ պտուղ է տվել, եղել է խնձորենին։ Այդ պատճառով էլ խնձորը դարձել է Նյու Յորքի խորհրդանիշը։


== Հետաքրքիր փաստեր ==

1970-ական թվականների սկզբին զբոսաշրջության նյույորքյան կենտրոնը կազմակերպել է արտահայտությունը ճանաչելի դարձնելու գովազդային արշավ։ Այն հաջող է ընթացել։
1997 թվականին Բրոդվեյի և 54-րդ փողոցի անկյունը, որտեղ ապրել է մարզական լրագրող Ջոն Ֆիցջերալդը 1934-1963 թվականներին, Նյու Յորքի քաղաքապետ Ռուդոլֆ Ջուլիանիի հատուկ հրամանով կոչվել է «Մեծ խնձորի անկյուն»։


== Դրսևորումներ հանրամատչելի արվեստում ==
«Մեծ խնձոր» արտահայտությունն օգտագործել է Ֆրենկ Սինատրան՝ ելույթ ունենալով օպերային երգչուհի Դորոթի Կիրստենի հետ NBC ամերիկյան հեռուստաընկերության հաղորդումներից մեկում։
New York Mets բեյսբոլի թիմի՝ սեփական դաշտում կայացող հանդիպումներում միշտ վեր են պարզում հետևյալ մակագրությամբ ցուցանակներ՝ «տնային խաղի խնձոր» (անգլ.՝ Home Run Apple): Այն դարձել է թիմի և «Մեց» մարզադաշտի խորհրդանիշը։


== Ծանոթագրություններ ==
Թեյլոր շրջան (Տեխաս)

Անվան այլ կիրառումների համար տե՛ս՝ Թեյլոր շրջան (այլ կիրառումներ)Թեյլոր շրջան (անգլ.՝ Taylor County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.372 կմ² է, բնակչությունը՝ 126.555 մարդ (2000 թ. տվյալներով)։ Շրջկենտրոնն է Աբիլին բնակավայրը։ Կազմավորվել է 1858 թ.։
Սարահարթ (գյուղ)

Անվան այլ կիրառումների համար տե՛ս՝ Սարահարթ (այլ կիրառումներ)Սարահարթ,
գյուղ Հայաստանի Հանրապետության Լոռու մարզի Սպիտակի տարածաշրջանում, Գոգարան գետի ափին։ Հեռավորությունը մարզկենտրոնից՝ 27 կմ հյուսիս-արևմուտք։
Սարահարթ գյուղը գտնվում է Բազումի լեռնաշղթայի Չքնաղի լեռներ կոչվող բազուկի արևմտյան լանջերին։ Սպիտակ քաղաքից 8 կմ հյուսիս–արևմուտք, բլրապատ ու թեք հարթավայրում, ծովի մակարդակից 1500 մետր բարձրության վրա, զուրկ է բնական և արհեստական անտառներից։
Գյուղը հիմնադրվել է 1828 թվականին։ Գյուղի բնակիչները գաղթել են Բասենի նահանգի Վերին Բասենի Էյքիբադ գյուղից և բնակություն հաստատել Գոգարան գյուղում, 1949 թ. այն վերանվանվեց Սարահարթ։  1988 թվականին ավերիչ երկրաշարժից հիմնովին ավերվել է։
Գյուղն ունի միջնակարգ դպրոց, որի շենքը կառուցվել է երկրաշարժից հետո, սովորում է 180 աշակերտ։
Գյուղի կլիման ձմռանը ցուրտ է, ամռանը՝ զով։ Բնակչությունը զբաղվում է անասնապահությամբ, հացահատիկի, կերային կուլտուրաների մշակությամբ, բանջարաբուծությամբ և պտղաբուծությամբ։ Գյուղում են գտնվում «Ժամ» եկեղեցին (XVIII-XIX դդ.) և «Կարմիր Ավետարան» մատուռը։
Բնակիչները գաղթել են 1830 թ. Էրզրումի նահանգի Բասենի գավառի, Էգէպատ (Էգեպատ կամ Այգեպատ) գյուղից ։
Գյուղի կլիման ձմռանը ցուրտ է, ամռանը՝ զով։ Գյուղում առկա է ոռոգման ջրի նոր կառուցված ցանց։ Գյուղն ունի միջնակարգ դպրոց, որի շենքը կառուցվել է երկրաշարժից հետո, ունի նաև նորակառույց բժշկական ամբուլատորիայի շենք։ Գյուղի բնակչությունը զբաղվում է անասնապահությամբ, հացահատիկի կերային կուլտուրաների մշակությամբ։ Մինչև 1988 թ. երկրաշարժը գյուղում կար երկու եկեղեցի 1843 թ. կառուցված Սուրբ Աստվածածին, և 1903 թ. կառուցված Սուրբ Փրկիչ եկեղեցիները։ Երկրաշարժի հետևանքով երկուսն էլ ավերվեցին, առաջինը հիմնովին, իսկ երկրորդը՝ մասամբ։ Սարահարթի բնակիչ Աշոտ Մարտիրոսյանի հովանավորությամբ Սուրբ Փրկիչ եկեղեցին վերանորոգվել է, և այժմ գործում է։


== Բնակչություն ==
Սարահարթի բնակչության փոփոխությունը ժամանակի ընթացքում` ստորև.


== Տես նաև ==
Սարահարթի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Դեյնոնիխոզավրեր

Դեյնոնիխոզավրեր (լատ.՝ Deinonychosauria), գիշատիչ դինոզավրերի տեսակ տերոպոդների խմբից։ Ապրել են Մեզոզոյան դարաշրջանում, մոտավորապես 167—65,5 միլիոն տարի առաջ։ Այս առանձնյակների բնորոշիչ առանձնահատկությունը ոտքերի վրա հակադիր ճանկերի առկայությունն է։ Այս դինոզավրերը հետագայում բաժանվել են երկու խմբերի՝ դրոմեոզավրիդների և տրոդոնտիդների։ Մեզ հայտնի բոլոր դինոզավրերից ամենախոշորներից է՝ հասկաը հասնում է մինչև 7 մետրի։ Մեկ այլ տեսակ — անխիորնիս — հանդիսանում է խմբի ամենափոքր դինոզավրը, որի հասակը չի գերազանցում 34 սանտիմետրը։


== Տարածվածություն ==
2000 թվականին, որոնողական խմբերը հայտնաբերեցին Դեյնոնիխոզավրերի մնացորդներ Լատինական Ամերիկայում՝ Պատագոնիայում (Այժմյա Արգենտինա պետության տարածքում)։ Ներկա ժամանակում, մեզ հայտնի է այս դինոզավրերի նշված տեսակները. Unenlagia comahuensis, Unenlagia paynemili, Neuquenraptor argentinus, Buitreraptor gonzalezorum и Austroraptor cabazai։ 2011 թվականին հայտնաբերվեց մի նոր տեսակ, որը ևս բնակվել է Պատագոնիայում։ Այդ տեսակը կոչվել է Պամպատոր։ Այս դինոզավրերը շատ հաճախ անվանվում են նաև Պատագոնյան դինոզավրեր.


== Դասակարգում ==
Առանձնյակ։ Maniraptora
Առանձնյակ։ Paraves/Eumaniraptora
ինֆրոտեսակ։ Deinonychosauria
սերունդ։ Hulsanpes
սերունդ։ Pamparaptor
ընտանիք։ Dromaeosauridae
ընտանիք։ Troodontidae


== Պատկերասրահ ==

		
		
		
		
		
		
		


== Գրականություն ==
Thomas R. Holtz Jr., Halszka Osmólska։ Saurischia. In։ David B. Weishampel, Peter Dodson, Halszka Osmólska (Hrsg.)։ The Dinosauria. 2nd edition. University of California Press, Berkeley CA u. a. 2004, ISBN 0-520-24209-2, S. 21–24,


== Ծանոթագրություններ ==
Համաշխարհային օդերևութաբանական կազմակերպություն

Համաշխարհային օդերևութաբանական կազմակերպություն (WMO), միջազգային կազմակերպություն։ Հիմնադրվել է 1950 թվականին։
Նպատակն է օդերևութաբանական դիտարկումների ոլորտում միջազգային համագործակցության համակարգումը, տեղեկատվության արագ փոխանակմանը նպաստելը և վիճակագրական տվյալների հրատարակումը։ Հիմնական գործողությունները իրականացվում են կլիմայի համաշխարհային ծրագրերի կատարման, մթնոլորտի, շրջակա միջավայրի, ջրային պաշարների ուսումնասիրությունների ոլորտներում։
Նախկինում այդ ֆունկցիաները կատարում էր 1871 թվականին հիմնադրված օդերևութաբանական միջազգային կազմակերպությունը։ Օդերևութաբանական համաշխարհային կազմակերպության բարձրագույն օրգանն օդերևութաբանական համաշխարհային կոնգրեսն է, որը գումարվում է 4 տարին մեկ անգամ (I-ը՝ 1951 թվականին, Փարիզում)։ Օդերևութաբանական համաշխարհային կազմակերպություն անդամ է ԽՍՀՄ։ Օդերևութաբանական համաշխարհային կազմակերպություն կազմում գործում են 6 ռեգիոնալ միություններ (Աֆրիկա, Ասիա, Հարավային Ամերիկա, Հյուսիսային և Կենտրոնական Ամերիկա, Խաղաղ օվկիանոսի հարավ-արևմուտք, Եվրոպա) և 8 տեխնիկական հանձնաժողով։
Օդերևութաբանական համաշխարհային կազմակերպության մշտապես գործող օրգանը՝ Քարտուղարությունը, գտնվում է Ժնևում։
Հայաստանը Եվրատեսիլ 2014 երգի մրցույթում

Հայաստանը մասնակցել է Եվրատեսիլ 2014 երգի մրցույթին, որը անցկացվել է Դանիայի մայրաքաղաք Կոպենհագենում։ Հայաստանը ներկայացրել է երգիչ, հումորիստ և շոումեն Արամ Mp3-ն իր «Not Alone» երգով։


== Ներքին ընտրություն ==
2013 թվականի դեկտեմբերի 24-ին ազգային հեռարձակող Հանրային հեռուստաընկերությունը հայտարարեց որ Հայաստանի ներկայացուցչի անունը հայտարարվելու է դեկտեմբերի 31-ին հեռուստաընկերության Ամանորյա ծրագիր ընթացքում։ Ներքին ընտրությամբ Հայաստանը մրցույթում ներկայացնելու է երգիչ և հումորիստ Արամ Mp3-ն։ Փետրվարի 21-ին հրապարակվեց որ Հանրային հեռուստաընկերությունը հայ և արտասահմանյան երգահաններից ստացել է 75 երգ։ Մարտի 14-ին հայտարարվում է որ մրցույթում Արամը երգելու է իր և Գարիկ Պապոյանի հեղինականած «Not Alone» երգը։


== Եվրատեսիլում ==
Հայաստանը Եվրատեսիլում հանդես է եկել առաջին կիսաեզրափակչում՝ մայիսի 6-ին, առաջին համարի ներքո։ Կիսաեզրափակչի քվեարկության արդյունքում Հայաստանը 121 միավորով եզրափակիչ է անցնում 4-րդ հորիզոնականով։ Մայիսի 10-ին մրցույթի եզրափակչում Հայաստանը հանդես է գալիս 7-րդ համարի ներքո և քվեարկության արդյունքում հավաքելով 174 միավոր զբաղեցնում է 4-րդ հորիզոնականը։


=== Հայաստանի ստացած միավորները ===
Հայաստանը միավոր չի ստացել հետևյալ երկրներից.
 Ադրբեջան,  Ալբանիա,  Մեծ Բրիտանիա,  Նորվեգիա,  Իռլանդիա,  Լիտվա,  Բելգիա,  Իտալիա,  Շվեյցարիա,  Սլովենիա


=== Հայաստանի տված միավորները ===


== Հետաքրքիր փաստեր ==
Եվրատեսիլում Հայաստանի ներկայացնող Արամ Mp3-ի ելույթի ժամանակ բեմի հարթակին արտացոլվել է արևախաչի պատկերը։


== Տես նաև ==
Հայաստանը Եվրատեսիլ երգի մրցույթում
Եվրատեսիլ 2014 երգի մրցույթ


== Ծանոթագրություններ ==
Ջեյսոն Սիգել

Ջեյսոն Ջորդան Սիգել (անգլ.՝ Jason Jordan Segel, հունվարի 18, 1980(1980-01-18)[…], Լոս Անջելես, Կալիֆոռնիա, ԱՄՆ), ամերիկացի դերասան, սցենարիստ, երգիչ, երգերի հեղինակ և երաժիշտ։
Նախնական ճանաչման արժանացել է կարճատև «Խելառներ և խելագարներ» հեռուստասերիալից։ Սիգելի մասնակցությամբ առավել հայտնի ֆիլմերից են «Մոռանալ Սառա Մարշալին», «Մի քիչ հղի», «Սիրում եմ քեզ, ախպերս», «Գուլիվերի ճանապարհորդությունները», «Վատ ուսուցչուհին», «Մափետները» և այլն։
Սիգելի կերտած առավել հայտնի հեռուստատեսային դերերից է Մարշալ Էրիկսենը՝ «Ինչպես հանդիպեցի ձեր մայրիկին» հեռուստասիթքոմից (CBS հեռուստաալիքով)։
Սիգելի հասակը կազմում է 193 սմ։ Բարձր դասարաններում զբաղվել է բասկետբոլով և թիմակցել NBA-ի նախկին երկվորյակ բասկետբոլիստներ Ջեյսոն և Ջերոն Քոլինզներին։


== Ծանոթագրություններ ==


== Արտաքին հղումներ ==
Ջեյսոն Սիգել - Էջը IMDb կայքում
Հարցազրույց Ջեյսոն Սիգելի հետ (տեսահոլովակ) Archived 2008-04-20 at the Wayback Machine.
(5895) 1982 UF2

(5895) 1982 UF2, աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 16-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,289112 ա. մ., առավելագույնը մոտենում է 1,9837 ա. մ. հեռավորության վրա և հեռանում 2,5946 ա. մ.։ Արեգակի շուրջ մեկ ամբողջական պտույտ է կատարում 1265,02 երկրային օրվա ընթացքում, իր ուղեծրով շարժվելով միջինում 0,284579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5895) 1982 UF2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլկոլինեց

Վլկոլինեց (սլովակ.՝ Vlkolínec), նախկինում գյուղ Սլովակիայի Ժիլինի երկրամասում, այժմ Ռուժոմբերոկ քաղաքի մաս։ Հյուսիսային Կարպատների ժողովրդական ճարտարապետության բնորոշ օրինակ է։ Գտնվում է ծովի մակարդակից 717մ բարձրության վրա, մակերեսը 7.97 կմ² է, բնակչության թիվը՝ 35 մարդ։


== Պատմություն ==
Վլկոլինեցի մասին առաջին հիշատակումները թվագրվում են 1376 թվականին։ 1882 թվականին գյուղը պաշտոնապես մտել է հարևան Ռուժեմբերոկ քաղաքի կազմի մեջ։ Գյուղը 1977 թվականից մտնում է ժողովրդական տասը գյուղերի կազմում, որոնք Սլովակիայի ժողովրդական ճարտարապետության թանգարան են։ 1933 թվականին Վլկոլինեցը՝որպես առավել ամբողջական օրինակ, ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։
Վլկոլինեցը Կենտրոնական Եվրոպային բնորոշ գյուղ է՝ իր եկեղեցիով, զանգակատնով, դպրոցով։ 1860 թվականին այն ուներ փայտե 45 տնակներ՝ կղմինդրե տանիքներով, երկու-երեք սենյակներով։ Չնայած դպրոցին հարակից փայտե զանգակատունը կառուցվել է 1770 թվականին, Աստվածամոր եկեղեցին՝ իրականացված բարոկկոյի ոճով, կառուցվել է 1875 թվականին։
№ 16 և № 17 տներում թանգարանային ցուցադրություն է կազմակերպված, որը ներկայացնում է գյուղական կենցաղի ավանդական առարկաներ ու գյուղատնտեսական գործիքներ։


== Գյուղ-թանգարաններ Սլովակիայում ==
Բրգլովցե
Չիչմանի
Օստուրնյա
Պլավեցկի Պետեր
Պոդբյել
Սեբեխլեբի
Շպանյա Դոլինա
Վելկե Լևարե
Ժդյար


=== Համանման թանգարաններ այլ երկրներում ===
Հոլոկյո, Հունգարիա
Գոլաշովիցե, Չեխիա
Գամելստաֆ, Շվեդիա
Վիտոսլավլիցի, Ռուսաստան


== Պատկերասրահ ==

		
		
		
		
		
		
		
		
		


== Արտաքին հղումներ ==
Վլկոլինեցի պաշտոնական կայք
Մուրացկանություն

Մուրացկանություն, անծանոթ մարդկանցից ակտիվ գումար կամ այլ թանկարժեք իրեր խնդրելն է, որը հանդիսանում է եկամուտի աղբյուր։. Հաճախ զուգակցվում է թափառաշրջիկության հետ։
Տվյալ գործունեության մեջ մասնագիտացած հանցագործ խմբավորումներ կան, որոնք ստիպում են անտունների և անչափահասների զբաղվել մուրացկանությամբ։ Կա նաև մուրացկանության ենթատեսակ՝ ասկեր (անգլ.՝ ask հարցնել բառից), որոնք փողոցային երաժիշտներին օգնելով, անցնում են հանդիսատեսի շարքերով և փող խնդրում։ Ասկեր եզրը տարածված է նաև հիպիների մոտ։


== Հետաքրքիր փաստեր ==
Լագոսի (Նիգերիա) բնակչուհի Ռոզմարի Օբիակորը լոտոյով շահած 22000 դոլարը տվել է աղքատ մուրացկանին։ Ընդ որում դա արել է ոչ մարդասիրությունից ելնելով, այլ դարձել է խաբեության և սնոտիապաշտության զոհ.
Կորեայում և Շոտլանդիայում գոյություն ունեն ռոբոտ-մուրացկաններ։
Հռոմում հատուկ զգեստներ ու շպար կրող մուրացկաններ կան, որոնք մարմնավորում են Ազատության արձանը, 14-րդ դարի իտալական քաղաքական գործիչ Ռիենցոյին, եգիպտական Սֆինքսին և այլ հայտնի կերպարներ։


== Ծանոթագրություններ ==
Կարասու (Կաամգայի վտակ)

Անվան այլ կիրառումների համար տե՛ս՝ Կարասու (այլ կիրառումներ)Կարասու, գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կամգա գետի աջ ափից 16 կիլոմետր հեռավորության վրա։ Գետի երկարությունը 12 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիան և Կատունը։ Գետի ավազանը Օբն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների.

Ջրային գրանցման տվյալների կոդ՝ 13010100312115100006473
Հիդրոլոգիկան ստուգման կոդ՝ 115100647
Ավազանի կոդ՝ 13.01.01.003
Հիդրոլոգիկան ստուգման ծավալի համար՝ 15
Հիդրոլոգիկան ստուգման թողարկում՝ 1


== Ծանոթագրություններ ==
Ծվար

Ծվար, գյուղ Արևմտյան Հայաստանում, Բիթլիսի վիլայեթի Բիթլիսի գավառում` Դատվանի գյուղախմբում։ Գտնվում էր Բիթլիս քաղաքից 9 կմ հյուսիս-արևելք, Բիթլիս գետի վերին հոսանքի ձախ կողմում։


== Բնակչություն ==
XIX դարի վերջում ուներ 30 տուն, իսկ 1909  թվականին 17 տուն` 86 բնակչով։
Տեղի հայ բնակչությանը թուրքերն առաջին անգամ կողոպտել ու ջարդել են 1895 թվականին, իսկ 1915 թվականի Մեծ եղեռնի ժամանակ ենթարկել են բռնագաղթի։


== Պատմամշակույթային կառույցներ ==
Ծվարն ուներ Ս. Սարգիս անունով եկեղեցի, իսկ գյուղի արևելյան կողմում գտնվում էր Ս. Խաչ ուղտատեղին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Իան Պորտերֆիլդ

Ջոն «Իան» Պորտերֆիլդ (փետրվարի 11, 1946(1946-02-11), Դանֆերմլին, Ֆայֆ, Շոտլանդիա, Միացյալ Թագավորություն - սեպտեմբերի 11, 2007(2007-09-11), Սյուրեյ, Հարավարևելյան Անգլիա, Անգլիա, Միացյալ Թագավորություն), շոտլանդացի պրոֆեսիոնալ ֆուտբոլիստ և մարզիչ։ 2006-2007 թվականներին մարզել է Հայաստանի հավաքականը, սակայն հիվանդության սրացման պատճառով ավարտել է մարզչային կարիերան։ Մահացել է 2007 թվականին։


== Ծանոթագրություններ ==
(8873) 1992 UM2

(8873) 1992 UM2, աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 21-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,344683 ա. մ., առավելագույնը մոտենում է 1,9419 ա. մ. հեռավորության վրա և հեռանում 2,7475 ա. մ.։ Արեգակի շուրջ մեկ ամբողջական պտույտ է կատարում 1311,37 երկրային օրվա ընթացքում, իր ուղեծրով շարժվելով միջինում 0,274523 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8873) 1992 UM2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իքս մարդիկ։ Առաջին դաս

«Իքս մարդիկ։ Առաջին դաս», ֆանտաստիկ էքշն, որը նկարահանել է ռեժիսոր Մեթյու Վոնը։ Ֆիլմը հանդիսանում է Իքս մարդիկ եռագրության նոր սկիզբը։ Ֆիլմի պրեմիերան տեղի է ունեցել մայիսի 25-ին 2011 թվականին։


== Սյուժե ==
Հերթական Իքս մադիկ ֆիլմում պատմում է, թե ինչպես են ծանոթացել Պրոֆեսոր Իքսը և Մագնիտոն, մուտանտ-երեխաներ դպրոցի հիմնադրումը և վերջապես ինչ է տեղի ունեցել երկու նախկին ընկերների միջև, ովքեր հետագայում թշնամիներ են դարձել։


== Դերակատարներ ==


== Ծանոթագրություններ ==


== Արտաքին հղումներ ==
www.x-menfirstclassmovie.com фильма. պաշտոնական կայք
Официальный русский сайт фильма Archived 2011-05-24 at the Wayback Machine.
«Люди Икс: Первый класс»(անգլ.) ֆիլմը Internet Movie Database կայքում
Խոլկովիչի

Խոլկովիչի (ռուս.՝ Холковичи), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հացիկավան

Հացիկավան,
գյուղ Հայաստանի Հանրապետության Շիրակի մարզի Ախուրյանի տարածաշրջանում, Հացիկ գյուղից մոտ 1 կմ հյուսիս-արևմուտք։
Կայարանը կառուցվել է 1898 թվականին, 2006 թվականի հուլիսի 4-ին վերանվանվել Հացիկավան։


== Բնակչություն ==
Ըստ ՀՀ 2011 թ. մարդահամարի արդյունքների` Հացիկավանի մշտական բնակչությունը կազմել է 71, առկա բնակչությունը` 70 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է պտղաբուծությամբ և կերային կուլտուրաների մշակությամբ։


== Ծանոթագրություններ ==
Ամբրոզյան գրադարան

Ամբրոզյան գրադարան (իտալերեն՝ Biblioteca Ambrosiana), պատմական գրադարան Իտալիայի Միլան քաղաքում, որի կազմում ընդգրկված է նաև Ամբրոզյան պատկերասրահը։ Անվանվել է ի պատիվ Միլանի եպիսկոպոս, հովանավոր Ամբրոսիոս Մեդիոլանցու։ 1602 թվականին հիմնադրել է կարդինալ Ֆեդերիկո Բորրոմեոն (1564-1631), ում ներկայացուցիչները գրքեր և ձեռագրեր ձեռք բերելու համար շրջել են Արևմտյան Եվրոպայում, Հունաստանում և Սիրիայում։ Ամբողջական գրադարաններով խոշոր ձեռքբերումներից են եղել Բենեդիկտյան Բոբբիո աբայության ձեռագրերը (1606) և Ջան Վինչենցո Պինելիի գրադարանը, որի ավելի քան 800 ձեռագրերը Միլան ուղարկվելուց հետո ընդգրկվել են հայտնի Ilias Picta-ի կազմում և տեղավորվել 70 գրատուփերում։


== Պատմություն ==

Գրադարանի կառուցման շինարարական աշխատանքներն սկսվել են 1603 թվականին ճարտարապետներ Լեյլո Բուցցիի և Ֆրանչեսկո Մարիա Ռիչինիի գլխավորությամբ։ Գրադարանի «Sala Fredericiana» առաջին ընթերցասրահը հանրության համար բացվել է 1609 թվականի դեկտեմբերի 8-ին Օքսֆորդի Բոդլեյան գրադարանի բացումից հետո։ Գրադարանում նորարարություն էր, որ գրքերը տեղավորված էին պատերի վրայի դարակներում և ոչ թե դրված գրասեղաններին (այս միջնադարյան պրակտիկան դեռևս կիրառվում է Ֆլորենցիայի Լաուրենցյան գրադարանում)։ Գրադարանին կից ստեղծվեց տպագրական մամուլ, ինչպես նաև դասական լեզուների ուսուցման դպրոց։
Գրադարանն ունի դոկտորական քոլեջ, որը նմանություններ ունի Վատիկանի գրադարանի հետ։ Այստեղ դոկտորի կոչում են ստացել Ջուզեպպե Ռիպամոնտին, Լուդովիկո Անտոնիո Մուրատորին, Ջուզեպպե Անտոնիո Սասին, կարդինալ Անջելո Մայը, 20-րդ դարի սկզբին Անտոնիո Մարիա Չերիանին, Պիոս XI պապը, Ջովաննի Մերկատին։
Երկրորդ համաշխարհային պատերազմի ժամանակ շենքը վնասվել է, կորել են Լա Սկալա օպերային թատրոնի արխիվային լիբրետոները։ Կառույցը վերականգնվել է 1952 թվականին, հիմնովին վերանորոգվել է 1990-1997 թվականներին։
Ամբրոզյան պատկերասրահի հավաքածուում է ընդգրկված Լեոնարդո դա Վինչիի «Երաժշտի դիմանկարը», Կարավաջոյի «Մրգով լի զամբյուղ» և Ռաֆայել Սանտիի «Աթենական դպրոց» կտավները։


== Հավաքածու ==
Գրադարանն ունի Լեոնարդո դա Վինչիի 12 ձեռագիր, 14-19-րդ դարերի եվրոպական արվեստագետների 12 հազար նկարներ, «Իլիականի» XIV-XIX դարերում լուսավոր խմբագրությունը (Ilia Picta, V դ), Սիմոնե Մարտինիի նկարազարդումներով Վերգիլիոսի և Ֆրանչեսկո Պետրարկայի լուսանցավերնագրերից և բազմաթիվ այլ մշակութային արժեքներ։


== Գրականություն ==
Catalogus codicum graecorum Bibliothecae Ambrosianae (Mediolani 1906) Tomus I
Catalogus codicum graecorum Bibliothecae Ambrosianae (Mediolani 1906) Tomus II


== Ծանոթագրություններ ==


== Արտաքին հղումներ ==
Biblioteca Ambrosiana website, select English
The Ambrosian Library at the Catholic Encyclopedia
Ambrosiana Foundation, U.S. support organization Archived 2008-06-15 at the Wayback Machine.
http://www.1st-art-gallery.com/Edward-Clifford/Edward-Clifford-oil-paintings.html
Դաբածվրիլի (լճակ)

Դավածվրիի, լճակ Թուրքիայի Արդվինի մարզում,  Արդվին քաղաքից մոտ 58 կմ հյուսիս-արևելք, համանուն գյուղի հարավարևելյան կողմում։


== Ծանոթագրություններ ==
Լոպերսում (համայնք)

Լոպերսում (հոլ.՝ Loppersum ( արտասանություն)), համայնք Նիդերլանդների Խրոնինգեն մարզում։ Տարածքը 111,02 կմ² է, բնակչությունը՝ 10.729 (2011 թ.)։ Մեկ շնչի տարեկան միջին եկամուտը 12.000 եվրո է։
Ալեքսանդր Տրոֆիմով

Ալեքսանդր Տրոֆիմով (ռուս.՝ Алекса́ндр Миха́йлович Трофи́мов, ապրիլի 27, 1937(1937-04-27)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1960 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, թուրքերենին և անգլերենին։
1960 թվականից զբաղվում է դիվանագիտական գործունեությամբ։

1960 - 1966 թվականներ՝ ԽՍՀՄ արտաքին գործերի նախարարության կենտրոնական համակարգի, Տոգոյում ԽՍՀՄ դեսպանատան աշխատակից։
1966 - 1970 թվականներ՝ Թուրքիայում ԽՍՀՄ դեսպանատան երրորդ, երկրորդ քարտուղար։
1972 - 1973 թվականներ՝ ԽՍՀՄ արտաքին գործերի նախարարության գլխավոր քարտուղարությունում առաջին քարտուղար։
1973 - 1980 թվականներ՝ ԽՍՀՄ արտաքին գործերի փոխնախարարի քարտուղարությունում առաջին քարտուղար, ԽՍՀՄ արտաքին գործերի փոխնախարարի օգնական։
1980 - 1986 թվականներ՝ ԽՍՀՄ արտաքին գործերի նախարարության գլխավոր քարտուղարի տեղակալ, առաջին տեղակալ։
1986 - 1987 թվականներ՝ ԽՍՀՄ արտաքին գործերի նախարարության դեսպանությունների հետ աշխատանքի վարչության պետի տեղակալ։
1987 թվականի դեկտեմբերի 11-ից մինչև 1992 թվականի ապրիլի 22-ը Մալիում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
1992 թվականի սեպտեմբերի 1-ից մինչև 1997 թվականի հուլիսի 23-ը Էստոնիայում եղել է Ռուսաստանի Դաշնության արտակարգ և լիազոր դեսպան։
1998 թվականից մինչև 2000 թվականը եղել է Ռուսաստանի Դաշնության արտաքին գործերի նախարարության երկրորդ եվրոպական դեպարտամենտի տնօրենի տեղակալ։
2000 թվականի մարտի 29-ից մինչև 2006 թվականի հունիսի 8-ը Կոտ դ'Իվուարում և Բուրկինա Ֆասոյում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի և մեկ դուստր։


== Դիվանագիտական աստիճան ==
Արտակարգ և լիազոր դեսպան


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 648-649. - ISBN 5-86564-033-X


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Season of Glass (GFriend-ի ալբոմ)

'Season of Glass', հարավկորեական գըրլ բենդ GFriend-ի դեբյուտային մինի ալբոմը։  Այն թողարկվել է 2015 թվականի հունվարի 15-ին` Source Music լեյբլով և տարածվել է  KT Music ընկերության կողմից։ Ալբոմը պարունակում է երեք երգ, այդ թվում նաև գլխավոր «Glass Bead» սինգլը։


== Ռելիզ և պրոմոուշեն ==
Հունվարի 5-ին ամբողջ խումբը ներկայացվել է և հայտարարվել է նրանց ալբոմի թողարկման ամսաթիվը։


== Թրեք լիստ ==


== Չարթեր ==


=== Վաճառք և հավաստագրում ===


== Ծանոթագրություններ ==
Ուիլյամ Լիվինգստոն

Ուիլյամ Լիվինգստոն (անգլ.՝ William Livingston, նոյեմբերի 30, 1723(1723-11-30), Օլբանի, Բրիտանական Ամերիկա, Բրիտանական կայսրություն - հուլիսի 25, 1790(1790-07-25)[…], Էլիզաբեթ, Նյու Ջերսի, ԱՄՆ), ամերիկացի քաղաքական գործիչ։


== Կենսագրություն ==
Նրան դաստիարակել է իր Օլբանի տատը Նյու Յորքում։ Երիտասարդ ժամանակ մեկ տարի ծառայել է միսիոներ հնդիկ-մոնղոլների շրջանում։ Նա ավարտել է Եյլի համալսարանը, երկար տարիներ նա Նյու Յորքում սովորել է իրավաբանական պրակտիկա և քաղաքական գործունեություն։ 1770 թվականին նա կորցրեց հետաքրքրությունը իրավաբանական գործունեության հանդեպ, թողեց  իր կոնգրեսմենի պաշտոնը և տեղափոխվեց Նյու Ջերսի։ Հարմարվել էր խաղաղ կյանքին, երբ սկսվեց անկախության պատերազմը։ Ընտրվել է Կոնտինենտալ կոնգրեսում, ծառայել ոստիկանությունում, եղել է նահանգապետ։ Ֆիլադելֆիայի կոնվենցիայում ղեկավարելով մի հանձնաժողով, որտեղ ստրկության համար փոխզիջման էր գնացել(անձամբ ստրկության հակառակորդ էր)։ Նպաստեց Նյու Ջերսի սահմանադրության վավերականացմանը, դրա համար օգտագործելով նահանգապետի լիազորությունները։  1776-1790 թվականներին նա զբաղեցրեց նահանգապետի պաշտոնը։


== Ծանոթագրություններ ==